
ประกาศองค์การบริหารส่วนตำบลกะหรอ
เรื่อง  การรับสมัครบุคคลเพื่อการสรรหาและเลือกสรรเป็นพนักงานจ้าง
_____________



ด้วย  องค์การบริหารส่วนตำบลกะหรอ  จะดำเนินการสรรหาและเลือกสรรบุคคล  เพื่อให้เป็นพนักงานจ้าง   ในตำแหน่งต่าง ๆ  ที่ว่างอยู่  จำนวน  2  ตำแหน่ง    รวม  2  อัตรา    ตามกรอบการกำหนดตำแหน่งอัตรากำลังพนักงานจ้าง  4  ปี  ปีงบประมาณ  พ.ศ. 2552 - 2555



อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช                         เรื่อง หลักเกณฑ์เกี่ยวกับพนักงานจ้าง  ลงวันที่  26 กรกฎาคม 2547  ข้อ  18  ข้อ  19  และข้อ 20  จึงประกาศ           รับสมัครเพื่อสรรหาและเลือกสรรบุคคลเป็นพนักงานจ้าง   ในตำแหน่งต่าง  ๆ  ดังนี้

1. ตำแหน่งที่รับสมัคร
 

1.1  พนักงานจ้างตามภารกิจ  จำนวน  1  อัตรา  ได้แก่
 
 

-  พนักงานขับเครื่องจักรกลขนาดกลาง
จำนวน  1  อัตรา


1.2   พนักงานจ้างทั่วไป  จำนวน  1  อัตรา  ได้แก่



-  คนงานทั่วไป



จำนวน  1  อัตรา
(รายละเอียดตามเอกสารแนบท้ายประกาศองค์การบริหารส่วนตำบลกะหรอ)
2. คุณสมบัติและลักษณะต้องห้ามของผู้มีสิทธิสมัคร

ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม  ตามข้อ  4  ของประกาศ  ก.อบต.จังหวัดนครศรีธรรมราช  เรื่องหลักเกณฑ์และเงื่อนไขเกี่ยวกับพนักงานจ้าง  ลงวันที่  26  กรกฎาคม  2547  ดังนี้
 
  
(1)  มีสัญชาติไทย
    
  
(2)  มีอายุไม่ต่ำกว่า  18 ปี  และไม่เกิน  60 ปี

   
(3)  ไม่เป็นบุคคลล้มละลาย
(4)  เป็นผู้เลื่อมใสในการปกครองระบอบประชาธิปไตย  อันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

 (5)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานจ้างส่วนตำบลดังนี้

              ก.  โรคเรื้อนในระยะติดต่อในระยะที่ปรากฏอาการเป็นที่รังเกียจแก่สังคม

              ข.  วัณโรคในระยะอันตราย

              ค.  โรคเท้าช้างในระยะที่ปรากฏอาการเป็นที่รังเกียจแก่สังคม

              ง.  โรคติดยาเสพติดให้โทษ

              จ.  โรคพิษสุราเรื้อรัง

   
(6)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

   
(7)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
  
   
(8)  ไม่เป็นผู้เคยรับโทษจำคุกโดยคำพิพากษาถึงที่สุด  ให้จำคุกเพราะกระทำผิดอาญา เว้นแต่ เป็นโทษ สำหรับความผิดที่ได้กระทำโดยประมาทหรือความผิดลหุโทษ

   
(9)  ไม่เป็นผู้เคยถูกลงโทษให้ออก ปลดออก  หรือไล่ออกจากราชการ รัฐวิสาหกิจ หรือหน่วยงานอื่น ของรัฐ
 
    
(10)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ  รัฐวิสาหกิจ หรือพนักงาน หรือลูกจ้างของส่วนท้องถิ่น


(11)  ไม่เป็นผู้เคยกระทำการทุจริตในการสอบเข้ารับราชการ


3. วัน เวลา และสถานที่รับสมัคร

    ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร  ได้ที่สำนักงานปลัดองค์การบริหารส่วนตำบลกะหรอ  ตำบลกะหรอ  อำเภอนบพิตำ  จังหวัดนครศรีธรรมราช  ตั้งแต่วันที่   18  -  27  พฤศจิกายน  2552   ในวันและเวลาราชการ   (เวลา 08.30 – 16.30  น.)


4.  เอกสารหลักฐานที่ต้องนำมายื่นพร้อมใบสมัคร

        4.1 ผู้สมัครสอบจะต้องยื่นใบสมัครด้วยตนเอง  โดยการกรอกรายละเอียดในใบสมัครให้ถูกต้อง            และครบถ้วน พร้อมทั้งนำเอกสารฉบับจริงและสำเนารับรองความถูกต้อง  อย่างละ  1 ชุด    มายื่นในวันรับสมัครสอบ  ดังต่อไปนี้


(1) ใบอนุญาตขับรถ  (สำหรับตำแหน่งพนักงานขับเครื่องจักรกลขนาดกลาง  )


(2)  หนังสือรับรองการทำงานจากนายจ้าง  หรือหน่วยงานซึ่งระบุถึงลักษณะงานที่ปฏิบัติหรือมีการทดสอบทักษะเฉพาะบุคคลด้วยการทดลองปฏิบัติ (สำหรับตำแหน่งพนักงานขับเครื่องจักรกลขนาดกลาง)

(3) รูปถ่ายหน้าตรง ไม่สวมหมวก และไม่ใส่แว่นตาดำ  ขนาด  1  นิ้ว    ถ่ายครั้งเดียวกัน                    
ไม่เกิน   1    ปี  จำนวน  3   รูป


(4)  สำเนาทะเบียนบ้าน  


(5)  สำเนาบัตรประจำตัวประชาชน  


(6)  ใบรับรองแพทย์ ที่แสดงว่าไม่เป็นโรคต้องห้ามที่คณะกรรมการกลางพนักงานส่วนตำบลกำหนด ซึ่งออกไม่เกิน  1  เดือน นับตั้งแต่วันตรวจร่างกาย


(7)  เอกสารอื่น ๆ เช่น หลักฐานการเปลี่ยนชื่อ นามสกุล (ถ้ามี)


(8)  สำเนาวุฒิการศึกษา  สำเนาประกาศนียบัตร  หรือหนังสือรับรองว่าเป็นผู้สำเร็จการศึกษาซึ่งสถานศึกษาออกให้  อย่างใดอย่างหนึ่ง  

       4.2 ผู้รับสมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะหรับตำแหน่งที่สมัครสอบตรงตามที่ประกาศรับสมัครสอบจริง

       4.3  หากตรวจสอบภายหลังพบว่าผู้สมัครสอบรายใดมีคุณสมบัติไม่ครบถ้วนตามกำหนดองค์การบริหารส่วนตำบลกะหรอ จะถือว่าเป็นผู้ขาดคุณสมบัติในการสมัครสอบหรือถูกยกเลิกในการขึ้นบัญชีสอบแข่งขันและไม่มีสิทธิได้รับการจ้างให้ดำรงตำแหน่งใด ๆ
5. ค่าธรรมเนียมในการสมัคร

    ผู้สมัครต้องเสียค่าธรรมเนียมการสมัคร  ในวันยื่นใบสมัครในอัตราคนละ  100  บาท  เงินค่าธรรมเนียมการสมัครนี้จะไม่จ่ายคืนให้ ไม่ว่าในกรณีใด ๆ

6.  การประกาศรายชื่อผู้มีสิทธิเข้ารับการเลือกสรร

     องค์การบริหารส่วนตำบลกะหรอ  จะประกาศรายชื่อผู้มีสิทธิเข้ารับการเลือกสรรหลังจากได้ตรวจสอบคุณสมบัติถูกต้องแล้ว   ในวันที่   1  ธันวาคม  2552  โดยจะปิดประกาศไว้  ณ  ป้ายประชาสัมพันธ์องค์การบริหารส่วนตำบลกะหรอ  และประกาศทางเว็บไซด์ www.karhaw.go.th และให้เป็นหน้าที่ของผู้สมัครที่ต้องไปตรวจดูรายชื่อเอง      

7. ประกาศ กำหนดวัน เวลา  และสถานที่สอบคัดเลือก

     วัน  เวลา  และสถานที่เลือกสรร  จะประกาศให้ทราบก่อนดำเนินการเลือกสรรไม่น้อยกว่า  5  วันทำการ  โดยปิดประกาศไว้ที่องค์การบริหารส่วนตำบลกะหรอ  และประกาศทางเว็บไซด์ www.karhaw.go.th  หรือติดต่อสอบถามได้ที่สำนักงานปลัดองค์การบริหารส่วนตำบลกะหรอ  หมายเลขโทรศัพท์  0-7575-1100  ต่อ  3
8. หลักเกณฑ์และวิธีการคัดเลือก

    วิธีการคัดเลือก


1. ทดสอบภาคความเหมาะสมกับตำแหน่ง  (คะแนนเต็ม  100  คะแนน)  โดยวิธีการสัมภาษณ์ 


2. ทดสอบภาคปฏิบัติ  (คะแนนเต็ม  100  คะแนน)  โดยวิธีการปฏิบัติงานจริง

9. เกณฑ์การตัดสิน

     การตัดสินว่าผู้ใดเป็นผู้สอบแข่งขันได้  ให้ถือเกณฑ์ว่า  ต้องเป็นผู้สอบได้คะแนนในแต่ละภาคไม่ต่ำกว่าร้อยละหกสิบ  

10.  การประกาศผลการเลือกสรร

       องค์การบริหารส่วนตำบลกะหรอ จะประกาศบัญชีรายชื่อผู้ผ่านการเลือกสรร ให้ทราบโดยทั่วกัน  โดยจะปิดประกาศไว้  ณ  ป้ายประชาสัมพันธ์องค์การบริหารส่วนตำบลกะหรอ  และประกาศทางเว็บไซด์ www.karhaw.go.th  หรือติดต่อสอบถามที่สำนักงานปลัดองค์การบริหารส่วนตำบลกะหรอ  หมายเลขโทรศัพท์  
0-7575-1100  ต่อ 3  โดยเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนความเหมาะสมกับตำแหน่งเท่ากัน ให้ผู้ได้คะแนนภาคปฏิบัติมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีกให้ผู้ที่ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า

11.  การขึ้นบัญชีและการยกเลิกบัญชี


11.1 การขึ้นบัญชีรายชื่อผู้ผ่านการเลือกสรร   จะเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนความเหมาะสมกับตำแหน่งเท่ากัน ให้ผู้ได้คะแนนภาคปฏิบัติมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีกให้ผู้ที่ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า


11.2  บัญชีรายชื่อผู้ผ่านการเลือกสรร  กำหนดให้บัญชีมีอายุใช้ได้ไม่เกิน  1  ปี  แต่ถ้ามีการสรรหาและเลือกสรรอย่างเดียวกันนั้นอีกและได้ขึ้นบัญชีผู้ผ่านการเลือกสรรได้ใหม่แล้ว  บัญชีผู้ผ่านการเลือกสรรครั้งก่อนเป็นอันยกเลิก

12. การจ้าง


      
องค์การบริหารส่วนตำบลกะหรอจะดำเนินการจ้างตามลำดับที่ในประกาศบัญชีรายชื่อผู้ผ่านการเลือกสรรในแต่ละตำแหน่ง  เมื่อได้ความเห็นชอบจากคณะกรรมการพนักงานส่วนตำบลจังหวัดนครศรีธรรมราช  


  จึงประกาศมาให้ทราบโดยทั่วกัน



ประกาศ  ณ วันที่   10    เดือน  พฤศจิกายน   พ.ศ.  2552






           (นายมนัสพงค์  สุทธิเดช)







นายกองค์การบริหารส่วนตำบลกะหรอ

เอกสารแนบท้ายประกาศองค์การบริหารส่วนตำบลกะหรอ
เรื่อง  รับสมัครบุคคลเพื่อเลือกสรรจ้างเป็นพนักงานจ้างขององค์การบริหารส่วนตำบลกะหรอ
ลงวันที่  10  พฤศจิกายน  2552
1.1  พนักงานจ้างตามภารกิจ
 
 
ตำแหน่ง  พนักงานขับเครื่องจักรกลขนาดกลาง  
จำนวน  1  อัตรา



ลักษณะงานที่ปฏิบัติ


ขับเครื่องจักรกลขนาดกลาง  ตลอดจนบำรุงรักษา  และแก้ไขข้อขัดข้องเล็ก ๆ น้อย ๆ  ของเครื่องจักรกลขนาดกลาง  (รถตักหน้าขุดหลัง)  และปฏิบัติงานตามที่ผู้บังคับบัญชามอบหมาย


หน้าที่และความรับผิดชอบ


ทำหน้าที่เกี่ยวกับการขับเครื่องจักรกลขนาดกลาง  ตลอดจนการบำรุงรักษาและแก้ไขข้อขัดข้อง เล็ก ๆ น้อย ๆ ของเครื่องจักรกลขนาดกลาง (รถตักหน้าขุดหลัง)  และปฏิบัติงานตามที่ผู้บังคับบัญชามอบหมาย 


คุณสมบัติเฉพาะสำหรับตำแหน่ง


1.  สำเร็จการศึกษาภาคบังคับ



2.  ก)  มีความรู้ ความสามารถเหมาะสมและความชำนาญงานในหน้าที่และเคยขับเครื่องจักรกลขนาดกลางมาแล้วไม่น้อยกว่า  1  ปี          และได้รับใบอนุญาตขับรถตามกฎหมาย  และ


    ข)  เป็นพนักงานขับเครื่องจักรกลขนาดเบามาแล้วเป็นเวลาไม่น้อยกว่า  3  ปี  หรือ


3.  มีความรู้ความสามารถเหมาะสมและความชำนาญงานในหน้าที่และเคยขับเครื่องจักรกลมาแล้วเป็นเวลาไม่น้อยกว่า  8  ปี  และได้รับใบอนุญาตตามกฎหมาย


ระยะเวลาการจ้าง       


กำหนดทำสัญญาจ้างไม่เกินคราวละสี่ปี  


ทั้งนี้ อาจมีการต่อสัญญาได้ตามความเหมาะสมและความจำเป็นขององค์การบริหารส่วนตำบล         


อัตราค่าตอบแทน


ได้รับอัตราค่าตอบแทนขั้น  7,940.- บาท/เดือน





1.2  พนักงานจ้างทั่วไป                                                                                                                                      

ตำแหน่ง  คนงานทั่วไป  
จำนวน  1  อัตรา


ลักษณะงานที่ปฏิบัติ


ปฏิบัติหน้าที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย

หน้าที่และความรับผิดชอบ 


ทำหน้าที่ผู้ช่วยเจ้าพนักงานการประปาในการซ่อมแซมระบบประปา  และทำหน้าที่เป็นผู้ช่วยพนักงานขับเครื่องจักรกลขนาดกลาง (รถตักหน้าขุดหลัง)  และปฏิบัติงานอื่นตามที่ได้รับมอบหมาย


คุณสมบัติเฉพาะสำหรับตำแหน่ง


มีความรู้ความสามารถเหมาะสมในการปฏิบัติหน้าที่  สำเร็จการศึกษาภาคบังคับ


ระยะเวลาการจ้าง       


กำหนดทำสัญญาจ้างไม่เกินคราวละ 1 ปี  


ทั้งนี้ อาจมีการต่อสัญญาได้ตามความเหมาะสมและความจำเป็นขององค์การบริหารส่วนตำบล         


อัตราค่าตอบแทน                                                                                                   



ได้รับอัตราค่าตอบแทนขั้น  5,080.- บาท/เดือน







